Tadsjikistan deltok under Sommer-OL 2016 i Rio de Janeiro, Brasil i perioden 5. – 21. august 2016. Den tadsjikiske troppen bestod av syv utøvere som deltok i fire ulike idrettsgrener; boksing, friidrett, judo og svømming. Dette var sjette gangen Tadsjikistan deltok i et sommer-OL siden landet ble selvstendig fra Sovjetunionen. Sleggekasteren Dilshod Nazarov var landets flaggbærer under åpningsseremonien.